CELEX: 32012R0145
Language: sl
Date: 2012-02-16 00:00:00
Title: Izvedbena uredba Komisije (EU) št. 145/2012 z dne 16. februarja 2012 o uvrstitvi določenega blaga v kombinirano nomenklaturo

21.2.2012   
            
            
               SL
            
            
               Uradni list Evropske unije
            
            
               L 48/3
            
         IZVEDBENA UREDBA KOMISIJE (EU) št. 145/2012
   z dne 16. februarja 2012
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1), zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da se zagotovi enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in se predpiše s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               Po navedenih splošnih pravilih se blago iz stolpca (1) razpredelnice iz Priloge uvrsti pod oznako KN, ki je označena v stolpcu (2), iz razlogov iz stolpca (3) navedene razpredelnice.
            
         
               (4)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago iz stolpca (1) razpredelnice iz Priloge se uvrsti v kombinirano nomenklaturo pod oznako KN iz stolpca (2) navedene razpredelnice.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 16. februarja 2012
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Naprava v enem ohišju z merami približno 27 × 15 × 6 cm, ki vsebuje naslednje sestavne dele:
                  
                              —
                           
                           
                              mikroprocesor,
                           
                        
                              —
                           
                           
                              dva kabelskega digitalna tunerja,
                           
                        
                              —
                           
                           
                              kabelski modem,
                           
                        
                              —
                           
                           
                              bliskovni pomnilnik in
                           
                        
                              —
                           
                           
                              bralnik „pametnih kartic“ za pogojni dostop do ponudnika storitev.
                           
                        Naprava je opremljena z naslednjimi vmesniki:
                  
                              —
                           
                           
                              vhodom in izhodom za anteno,
                           
                        
                              —
                           
                           
                              dvema priključkoma za Ethernet (RJ-45),
                           
                        
                              —
                           
                           
                              dvema priključkoma za USB,
                           
                        
                              —
                           
                           
                              priključkom HDMI,
                           
                        
                              —
                           
                           
                              priključkom SCART,
                           
                        
                              —
                           
                           
                              šestimi priključki RCA za avdio in video izhod,
                           
                        
                              —
                           
                           
                              priključkom S/PDIF (optični digitalni avdio izhod) in
                           
                        
                              —
                           
                           
                              prostorom za trdi disk.
                           
                        Po predložitvi se lahko odpre ohišje naprave in vstavi trdi disk.
                  Ob predložitvi lahko naprava sprejema in dekodira digitalne televizijske signale. Prek modema se lahko poveže tudi z internetom.
                  Naprava lahko sprejema in dekodira avdio/video datoteke z naprave v lokalnem omrežju prek usmerjevalnika.
                  Naprava lahko predvaja avdio/video datoteke z zunanjega nosilca podatkov (kot je trdi disk ali pomnilnik USB) prek vmesnika USB.
                  Naprava lahko snema ali predvaja digitalne televizijske signale, ki jih sprejme od ponudnika storitev.
               
               
                  8528 71 15
               
               
                  Uvrstitev opredeljujejo splošni pravili 1 in 6 za razlago kombinirane nomenklature, opomba 3 k XVI. oddelku in besedilo oznak KN 8528, 8528 71 in 8528 71 15.
                  Naprava je sestavljena naprava, ki lahko opravlja funkcije, navedene tako pri tarifni številki 8521 kot 8528.
                  Glede na značilnosti in ker lahko snema samo vsebine, ki jih sprejme od ponudnika storitev, je naprava namenjena praviloma sprejemanju televizijskih signalov. Zato je uvrstitev pod tarifno številko 8521 izključena.
                  Glede na to, da naprava ni namenjena za vgradnjo video prikazovalnika ali zaslona in da so njeni glavni sestavni deli tunerji, mikroprocesor in modem za dostop do interneta s funkcijo interaktivne izmenjave informacij, ima še vedno bistvene lastnosti t. i. „televizijskega komunikatorja s komunikacijsko funkcijo“.
                  Zato jo je treba uvrstiti pod oznako KN 8528 71 15 kot televizijski komunikator s komunikacijsko funkcijo.